**ΕΝΑΣ ΟΔΗΓΟΣ ΚΟΙΝΩΝΙΚΗΣ ΕΠΙΧΕΙΡΗΜΑΤΙΚΟΤΗΤΑΣ**

Στο πλαίσιο του έργου “Ενδυνάμωση της κοινωνικής επιχειρηματικότητας με τη χρήση καινοτόμων υποστηρικτικών δράσεων στη διασυνοριακή περιοχή” (entrepreneurial spirit through the setting up of innovative structures in the cross border territory- Social Forces), με το ακρωνύμιο “Social Forces “, το οποίο συγχρηματοδοτείται από το πρόγραμμα Ευρωπαϊκής Eδαφικής Συνεργασίας INTERREG V-A GR-BG 2014-2021, ολοκληρώθηκαν μια σειρά από δράσεις, μια εξ αυτών ήταν η δημιουργία του Οδικού Χάρτη Κοινωνικής Επιχειρηματικότητας. Πρόκειται για ένα νέο και καινοτόμο οδηγό που θα βοηθήσει τους νέους και εν δυνάμει κοινωνικούς επιχειρηματίες να κατανοήσουν την ιδέα της κοινωνικής επιχειρηματικότητας και ποια τα βήματα για να χτίσουν τη δική τους κοινωνική επιχείρηση.

Ο οδηγός με μια γρήγορη ματιά περιλαμβάνει:

* Βασικές ιδέες κοινωνικής επιχειρηματικότητας
* Το προφίλ του κοινωνικού επιχειρηματία
* Βήματα προς την επιχειρηματικότητα με κοινωνική επίδραση
* Γνωριμία με κοινωνικούς επιχειρηματίες

Τον αναλυτικό οδηγό μπορείτε να βρείτε σε ψηφιακή μορφή [εδώ](file:///C%3A%5CUsers%5CJohn%5CDownloads%5CRoadmap%20-%2020.1.2020%20%282%29.pdf).

Αξίζει να αναφέρουμε ότι το ευρωπαϊκό συγχρηματοδοτούμενο έργο “Social Forces” έχει ξεκινήσει να υλοποιείται από το 2018 από ένα εταιρικό σχήμα που, πέραν του Επιμελητηρίου Δράμας, αποτελείται από την Αναπτυξιακή Ροδόπης, τον Δήμο του Χάσκοβο, το Επιμελητήριο Ξάνθης, δύο (2) Μη Κυβερνητικές Οργανώσεις μια από Ελλάδα και μια από Βουλγαρία που έχουν σχέση με την κοινωνική επιχειρηματικότητα, το Πανεπιστήμιο Φιλιππούπολης και το Πανεπιστήμιο Μακεδονίας. Συνεπίκουροι στην υλοποίηση των πολλών και σημαντικών δράσεων του έργου αυτού αποτελούν, τοπικοί φορείς και κοινωνικές επιχειρήσεις της περιοχής της Δράμας.